OBSERVATIONES ZOOLOGICAE. 
84 
ad usque terram pertigit. Visus est quasi sub aulaeo condere velle , licet merum 
aerem feriret. Tandem in terra posuit et pedibus extremum aulaeum tractavit 
quasi esset terra sub qua nucem posset ponere. 
Per jocum et petulantiam aliquando salis manipulum implevit et gustare 
coepit. Vas farina vel potius alica plenum nactus mire fodiendo et ejiciendo 
agilis quid ibi reconditum esset quaesivit. Lepidum erat videre ut in orbe nu- 
cibus pleno sed linteo obvoluto circumsiliit et pedibus ac ore linteum avellere 
studuit. 
Aliquando accidit ut dimidium panis crustulenti tortilis (Fasten-Bretzel) 
abriperet et inter pugnam cum eo qui eripere allaborabat , corpore se circum- 
poneret annuli in modum. Itaque miris saltibus et gestibus extricare se inde 
sategit, quod multum gaudii spectantibus peperit. 
Post anni spatium didicit sibi metuere a virga et se abscondere ubi quid 
peccasset. 
Desiliens de loco altiore, pedibus medio in loco licet verticali impingit, 
ut illisus infringatur. 
Saepe petulantissima procacitate incommodus erat, ut in quaeeunque insi- 
liret , et exsiliendo res quibus insistebat post se jaceret. Aliquando uxor mea 
per jocum ut quandoque solebat manibus volutavit ventremque deosculata est. 
Paulo post in propinquo sedens involavit in manum , et quasi antiquam inju- 
riam ulturus manum momordit in dorso ut misere intumesceret. Tum per 
mensam discurrens omnia perminxit , quod alias non fecit , ut adeo tanto 
magis irae affectu commotum fuisse credam. 
Frustum sacchari furatus , et plagis molliter mulctatus quasi delicti con- 
scius se abscondidit ; postea rursus abstulit , et vas aqua plenum reperiens 
sitim sedavit, saccharumque ore dimisit, quod exemtum et semiliquefactum 
quum reperisset , denuo cepit ligurire , et manus jam inquinatas sedule linxit 
lavitque , quod alias facere non solebat , ut saepe ne quidem manus succo ce- 
rasorum nigrorum inquinatas lingeret, sed semper mappa discurrens omnia 
inquinaret, quum tamen os consueto more fricando abstergeret. Tempore 
cerasorum nuces , panem albissimum et lacteatum sprevit. Nullum tamen ce- 
rasum abscondit. 
Versus medium Germinalis mensis glans penis quasi sanguinolenta mihi 
visa. An quod lubrico attritu , ut in aliis animalibus visum , sauciasset ? An 
tentiginis et verni pruritus effectus? 
D. 27. Floralis 7. (18. Maji 1799.) quum valde petulans fuisset, saepe os 
